इस कोरियोग्राफर के टेप रिकॉर्डर ने बदल डाली गोविंदा की जिंदगी, 'राजा बाबू' ने यूं सुनाई दास्तान  
'डांस दीवाने' में आए गोविंदा
संघर्ष के दिनों को किया याद
इस कोरियोग्राफर ने की थी मदद
बॉलीवुड एक्टर गोविंदा (Govinda) का बॉलीवुड में आने का सफर काफी संघर्ष भरा रहा है, और गोविंदा (Govinda) ने इस बात का कई बार खुलासा भी किया है. इस हफ्ते कलर्स के डांस रियलिटी शो 'डांस दीवाने (Dance Deewane)'में 24 कंटेस्टेंट्स चुन लिए गए हैं. शो के ग्रैंड प्रीमियर पर बॉलीवुड के कॉमेडी और डांस किंग गोविंदा (Govinda) नजर आएंगे.  गोविंदा की मौजूदगी में शो में हिस्सा लेने वाले डांसर उनकी फिल्मों के गाने पर जोरदार डांस करेंगे, लेकिन इसके साथ गोविंदा शो पर अपनी जिंदगी से जुड़े कई दिलचस्प राज भी खोलेंगे. 
A post shared by SilentKiller [MALAYSIA] (@m_lalitha79) on Jun 28, 2019 at 11:27pm PDT
गोविंदा (Govinda) ने बताया, 'जब मैंने जावेद जाफरी को पहली बार डांस करते हुए देखा तो उनके कमाल के डांस मूव देखकर मैं हैरान रह गया. उस समय मैं सोच रहा था कि मैं कैसे कुछ इस तरह का कर सकता हूं. तब मैंने फराह खान से मदद मांगी, उस समय उसके पास टेप रिकॉर्डर हुआ करता था तो मैंने उनसे कहा कि क्या ये मुझे प्रैक्टिस के लिए दे सकती हो. फराह खान झट से राजी भी हो गईं. उन्होंने उस समय मेरा साथ देकर बहुत ही दरियादिली दिखाई, और मेरे शुरुआती दिनों में मदद करने के लिए उनका एक बार फिर शुक्रिया.' 
A post shared by Colors TV (@colorstv) on Jun 27, 2019 at 5:02am PDT
'डांस दीवाने (Dance Deewane)'के कंटेस्टेंट गोपाल पात्रों गोविंदा (Govinda) के सॉन्ग 'स्ट्रीट डांसर' पर जोरदार डांस करेंगे. गोपाल घर में पैसे कमाने वाले अकेले हैं और वे परिवार की सभी जरूरतों को पूरा करने के साथ ही अपने शौक को भी आगे बढ़ा रहे हैं. गोपाल के बच्चों ने अपने पिता को डांस का जुनून आगे ले जाने में मदद की और उन्हें डांस दीवाने में आने के लिए भी प्रेरित किया. गोविंदा (Govinda) ने गोपाल को ऑटोग्राफ भी दिए. गोविंदा ने अपने संघर्ष के दिनों को याद करते हुए बताया कि 'स्ट्रीट डांसर' उनके फिल्मी करियर का पहला सॉन्ग था. गोविंदा ने कहा कि फराह खान ने डांस सीखने में मेरी खूब मदद की और शूटिंग को 15 दिन में पूरा किया था.